jkorsvik/nowiki_second_scrape_merged huggingface dataset:
Game Boy Advance

Game Boy Advance (forkortet til GBA) er en håndholdt spillekonsoll utviklet, produsert og markedsført av Nintendo. Den er en av de siste i rekken av Game Boy konsoller. Den ble sluppet ut som oppfølger av Game Boy Color, og ble lansert 21. mars 2001 i Japan, 11. juni 2001 i Nord-Amerika, 22. juni 2001 i Europa og 8. juni 2004 i Kina utenom Hongkong. Under utvikling var den kjent under kodenavnet Project Atlantis.
Game Boy Advance har høyere skjermoppløsning enn sin forgjenger og er omtrent like kraftig som Super Nintendo Entertainment System.


== Modeller ==
Game Boy Advance er idag utgitt i tre forskjellige modeller:


=== Game Boy Advance (original versjon) ===
Den første versjonen av Game Boy Advance ble lansert i 2001. Ble utgitt i flere farger. Har ikke belyst skjerm eller innebygget batteri. Krever to AA-batterier. Er bakoverkompatibel og støtter gamle Game Boy- og Game Boy Color-spill


=== Game Boy Advance SP ===
Nintendo lanserte en forbedret versjon av GBA i 2003. Den nye modellen har frontbelyst skjerm, oppladbart batteri innebygget og et sammenleggbart design. Støtter gamle Game Boy og Game Boy Color-spill. I 2005 lanserte Nintendo en bakgrunnsbelyst Game Boy Advance SP med bedre skjerm.


=== Game Boy Micro ===
I 2005 lanserte Nintendo en tredje versjon av GBA. Micro har også den originale versjonens horisontale form, men er mye mindre og lettere. Skjermen er krympet  i størrelse, men er merkbart lysere og skarpere. Micro har utskiftbare frontdeksler. Støtter ikke gamle Game Boy- og Game Boy Color-spill.


=== Andre Game Boy-modeller ===
Game Boy
Game Boy Pocket
Game Boy Color


== Tilbehør ==
GBA Wireless Adapter: En adapter som lar GBA-systemer kobles sammen trådløst. Følger med ved innkjøp av Pokémon FireRed og Pokémon LeafGreen.
Link-kabel: En kabel som kobles i flere GBA-maskiner på en gang. Gjør det mulig å spille med andre spillere eller veksle informasjon.
Nintendo GameCube Game Boy Advance Cable: En kabel som lar Game Boy Advance-systemet kobles til Nintendo GameCube. GBA kan brukes som håndkontroll i visse spill, eller sende informasjon til GameCube.
E-Reader: En kort-leser som kan kobles til GBA-systemet. Spesiallagde kort kan dras gjennom leseren på tilbehøret og gi informasjon til visse spill.


== Spill ==
Spillene til GBA kommer i små kassetter (eng. cartridge). Siden GBA er omtrent like kraftig som SNES, har det blitt portet mange klassikere til den nyere maskinen og de fleste av spillene er sprite-baserte. Mange spillserier er blitt født eller gjenfødt på GBA.


=== Originale spill ===
Advance Wars
Boktai
Castlevania: Aria of Sorrow
Final Fantasy Tactics Advance
Fire Emblem
Golden Sun
The Legend of Zelda: The Minish Cap
Mario Kart: Super Circuit
Mario vs. Donkey Kong
Mario & Luigi: Superstar Saga
Megaman Zero
Metroid Fusion
Metroid: Zero Mission
Mother 3
Pokémon Ruby og Sapphire
Pokémon Emerald
WarioWare, Inc.: Mega Microgame$!


== Se også ==
Liste over Game Boy Advance-spill


== Eksterne lenker ==
(en) Game Boy Advance – kategori av bilder, video eller lyd på Commons
Radikale Sosialister

Radikale Sosialister var et parti som bygde sitt program på samme grunnsyn som kommunismen. Medlemmene av Åsnes kommunistiske arbeiderlag meldte seg ut av Norges Kommunistiske Parti (NKP) mot én stemme 15. desember 2004. Åsnes kommunistiske arbeiderlag var på det tidspunktet det mest aktive lokallaget til NKP, og hadde ved utmeldelsen to av partiets tre folkevalgte. Hovedgrunnen var at de mente at ledelsen i NKP ikke hadde tatt et oppgjør med Stalin-tiden. Andre grunner var uenighet om rovdyrpolitikken og det religiøse synspunktet.
De to NKP-representantene i kommunestyret i Åsnes meldte også overgang. Partiet fikk ny tillit ved kommunestyrevalget i 2007, da Tore Karlstad og Emil Rundberget ble valgt inn som partiets representanter i kommunestyret. Karlstad ble partiets eneste representant etter kommunestyrevalget i 2011. Radikale Sosialister stilte til valg siste gang i 2015, igjen ble Karlstad valgt inn i kommunestyret. I 2018 ble partiet oppløst ved ekstraordinært årsmøte etter enstemmig votering. Daværende representant i kommunestyret for Radikale Sosialister, Tore Karlstad, gikk deretter over til Arbeiderpartiet.
Tore Karlstad var partileder i hele perioden partiet eksisterte. 

Partimedlemmet Bjørn Frang var sterkt deltagende i Christine Kohts program Koht i kommunen, som handlet om valgkampen i Åsnes i 2003.


== Referanser ==
2. https://www.ostlendingen.no/politikk/asnes/solor/radikalene-gar-over-til-arbeiderpartiet-i-asnes/s/5-69-673074
Thure Erik Lund

Thure Erik Lund (født 27. juni 1959 i Øst-Modum i Modum) er en norsk forfatter. Han debuterte i 1992 med romanen Tanger, som han mottok Tarjei Vesaas' debutantpris for.


== Bibliografi ==
Tanger – roman (1992)
Leiegården – roman (1994)
Zalep – roman (1995)
Grøftetildragelsesmysteriet – roman (1999)
Om naturen – essays (2000)
Compromateria – roman (2002)
Forgreininger – essays (2003)
Elvestengfolket – roman (2003)
Språk og natur – essay (2005)
Uranophilia – roman (2005)
Inn – roman (2006)
Om de nye norske byene og andre essays – essays (2006)
Straahlbox – roman (2010)
En trist og dum historie – roman (2011)
I singularitetens skygge – roman (2013)
Identitet - roman (2017)


== Priser ==
Tarjei Vesaas' debutantpris 1992, for Tanger
Sult-prisen 2000
Mads Wiel Nygaards legat 2003
Kritikerprisen 2005, for Uranophilia
Doblougprisen 2009
Aschehougprisen 2009


== Referanser ==


== Kilder ==
Presentasjon av Thure Erik Lund i Forfatterkatalogen på Forfattersentrums nettsider


== Eksterne lenker ==
Thure Erik Lund - Store norske leksikon
Om Thure Erik Lund på Aschehougs hjemmeside Arkivert 14. juli 2014 hos Wayback Machine.
Thure Erik Lund i NRK Forfatter
Thure Erik Lundi Dagbladet Forfatter Arkivert 23. februar 2002 hos Wayback Machine.
Digitaliserte bøker av Thure Erik Lund ved Nasjonalbiblioteket
Foredrag ved Bergen Offentlige Bibliotek 29. januar 2020
Lierbyen

Lierbyen er administrasjonssenteret i Lier kommune i Viken, beliggende i Lierdalen. Lierbyen var inntil 2014 regnet som et eget tettsted, men ble innlemmet i tettstedet Drammen etter de nye definisjonene til SSB.
Lierdalen ligger 30 minutters kjøring sydvest for Oslo, og 8 minutters kjøring nord for Drammen. Lierbyen ligger om lag midt i dalen, hvor også rådhuset og kommuneadministrasjonen befinner seg. Nordøst for Lierbyen sentrum ligger Ryengrenda, et kulturelt tyngdepunkt i Lier kommune.


== Næringsveier ==
Syd for Lierbyen sentrum ligger bedriften Gro Industrier, som produserer konsentrat fra eple, solbær og kirsebær samt syltetøytilsetninger til yoghurt. Bedriften sysselsetter ca. 20 personer. Bedriften holder til i lokalene til Lier Konservesfabrikk. 


== Kultur ==


=== Minnesmerke ===
Ved den nedlagte Lier jernbanestasjon ble det i 1925 avduket en statue av Oberst Hans Christian Heg. Heg kjempet i den amerikanske borgerkrigen som leder for det 15. Wisconsin regiment. Hans far, Even Heg utvandret fra Lier i 1840.


=== Lier Janitsjar ===
Lier Janitsjar er et voksenkorps som ble stiftet 23. oktober 1931. Det er et konsert- og underholdningskorps som arrangerer 4–6 konserter årlig. Korpset er svært aktive i å søke samarbeid med andre kulturelle krefter i bygda, for å vise amatørkulturens musikalske bredde. Korpset har hatt samarbeidsprosjekter med ulike kor, amatørteater, fotoklubb, kulturskole, ten sing, rock- og bluesband, dans/dramalinje ved den videregående skolen m.m.


=== Lier Kammerkor ===
Lier Kammerkor ble stiftet høsten 1974 under navnet Tranby blandede kor. Initiativtaker var Anniken Bjaarstad. I 1979 ble navnet endret til Lier Kammerkor for å markere at det er et lite kor som setter kvalitet i fokus. Koret har et bredt repertoar som spenner fra norsk folkemusikk og jazz til musikaler og kirkemusikk. 
Korets dirigent, komponist, arrangør og musikalske leder har hele tiden vært Petter Bjaarstad. Lier Kammerkor har de siste 10 årene satt opp og fremført 3 store forestillinger i Drammens teater. Den første Det er berre livet med musikk av Finn Ludt, ble framført i 1998. Kabareten Drømmer i mørket, basert på norsk film- og scenemusikk gjennom 100 år, ble framført i 2001. I 2007 fremførte koret forestillingen Evig din? som solgte for 2 fulle hus i Drammens teater. Koret har for tiden 21 medlemmer og øver på Lierbyen skole.


== Kjente personer fra Lier ==
Gert Nygårdshaug (1946–), forfatter – bosatt i Ryengrenda i Lier


== Referanser ==
Janick Gers

Janick Robert Gers (født 27. januar 1957 i England) er en av tre gitarister i det britiske heavy metal-bandet Iron Maiden. Han tok over etter Adrian Smith i 1990 som kom tilbake i 2000 og debuterte på albumet No Prayer for the Dying, som ble utgitt samme år. 
Han har tidligere vært førstegitarist i bandet White Spirit, før han ble med i den gamle Deep Purple-vokalisten Ian Gillans band, Gillan. Etter Gillan spilte han for flere forskjellige artister, deriblant Fish og Marillion, før han i 1990 spilte gitar på Iron Maidens vokalist Bruce Dickinsons første soloalbum, Tattooed Millionaire. Det var mens han spilte inn dette albumet at han ble tilbudt jobben som arvtaker etter Adrian Smith.


== Diskografi ==
Med White Spirit

White Spirit (1980)Med Gillan

Double Trouble (1981)
Magic (1982)Med Gogmagog

I Will Be There (EP) (1985)Med Fish

Vigil in a Wilderness of Mirrors (1990)Med Bruce Dickinson

Tattooed Millionaire (1990)Med Iron Maiden

No Prayer for the Dying (1990)
Fear of the Dark (1992)
Live at Donington (1993, konsertalbum)
A Real Live One (1993, konsertalbum)
A Real Live Dead One (1993, konsertalbum)
The X Factor (1995)
Virtual XI (1998)
Brave New World (2000)
Rock in Rio (2001, konsertalbum)
Dance of Death (2003)
Death on the Road (2005, konsertalbum)
A Matter of Life and Death (2006)
Flight 666 (2008, konsertalbum)
The Final Frontier (2010)
The Book of Souls (2015)Med Ian Gillan

Gillan's Inn (2006)


== Se også ==
Iron Maiden


== Eksterne lenker ==
Offisielt nettsted 
(en) Janick Gers – kategori av bilder, video eller lyd på Commons 
(en) Janick Gers på Internet Movie Database 
(en) Janick Gers hos The Movie Database 
(en) Janick Gers på Discogs 
(en) Janick Gers på MusicBrainz 
(en) Janick Gers på Encyclopaedia Metallum 
(en) Janick Gers på AllMusic
Jazz Evidence

Jazz Evidence er jazzklubben på Kongsberg som har eksistert siden 1961. Jazz Evidence arrangerte en jazzweekend på Kongsberg i 1964, som var starten på Kongsberg Jazzfestival. 
Klubben er fortsatt aktiv, har jevnlig arrangementer på EnergiMølla, og er medlem av Norsk jazzforum.


== Konserter ==
JazzEvidence arrangerer konserter med stort sett norske eller skandinaviske artister en til tre ganger i måneden. 
Konsertene avholdes på musikkhuset EnergiMølla.


== Eksterne lenker ==
Jazz Evidence
Skarnes

Skarnes er administrasjonssentret for kommunen Sør-Odal i Innlandet. Skarnes er også et tettsted, et poststed og en gard. Garden har gardsnummer 41 og ligger på sørsida av Glåma i Strøm. Administrasjonssentrets rådhus sto ferdig i 2010. Tettstedet har 2 626 innbyggere per 1. januar 2022. Poststedet har postnummer 2100 for postkasser og 2101 for postbokser. På Skarnes ligger Skarnes stasjon, en jernbanestasjon anlagt langs Kongsvingerbanen i 1862 138 meter over havet.
Tettstedet består av tre hoveddeler; det egentlige Skarnes på neset på østsiden av Glåma, Tronbøl sør for Skarnes og Korsmo på vestsiden av elven. Selve Skarnes inneholder det meste av den kommersielle virksomheten og servicefunksjonene for kommunen mens hovedmengden av innbyggerne i tettstedet bor på Tronbøl.


== Skoler ==
På Korsmo, på vestsiden av elven, ligger kommunens nye barne- og ungdomsskole, Glommasvingen skole samt Skarnes videregående skole. Glommasvingen skole er den eneste grunnskolen i kommunen, derfor går alle kommunens grunnskoleelever der. Sør-Odal idrettshall og de nedlagte skolene Korsmo skole og Sør-Odal ungdomsskole er også på Korsmo. På Os, nord for Skarnes, ligger Solbakken folkehøgskole.


== Idrett ==
Skarnes idrettslag har nytt forballanlegg på Skarnes idretts- og aktivitetspark, 1 kilometer vest for tettstedet. Idrettslaget har også skigruppe, og lysløype med start ved Bøssmyra, rett ved Korsmo skole. Idrettslaget har egen skihytte, Vardelia.  
Skarnes håndball består av en del aldersbestemte lag både for gutter og jenter, og foreningen stiller også herrelag i 3. divisjon. Håndballaget var tidligere en del av Skarnes idrettslag, men trakk seg ut for en del år tilbake. Skarnes håndball spiller sine hjemmekamper i Sør-Odal idrettshall på Korsmotunet.  


== Næringssenter ==
Skarnes har et kjøpesenter, parken, hvor butikker som Nille, Notabene, BeauSy, Apotek 1, legekontor, kinarestaurant, Sparebanken Hedmark og Europris holder til. Skarnes har i tillegg en gågate med butikker, hvor man blant annet finner klesbutikken Ukkestad, Eurospar, Vinmonopolet, Kiwi, barberer, jernvare og flere.


== Fritid ==
På Strøm, 3 kilometer øst for Skarnes, ligger det et lekeland for barn. Sør-Odal idretts- og aktivitetspark (SIAP) er et idrettsanlegg på Os, 1 kilometer nordøst for Skarnes. Aktivitetsparken inneholder vannskianlegg, fotballbaner og paintball-anlegg. På vannskianlegget blir det blant annet avholdt mange arrangementer som konserter om sommeren osv. Vannskianlegget er nasjonalanlegg for vannskisport i Norge. Der er det også ypperlige muligheter for bading, volleyballspilling, andre sommeraktiviter samt aking og skihopping om vinteren. 


== Historiske bilder ==

		
		
		
		
		
		
		
		
		


== Kjente personer fra Skarnes ==
Charles Berstad (1964–), fotballspiller
Magnus Gullerud (1991–), håndballspiller
Kent Håvard Eriksen (1991–), fotballspiller
Kåre Tveter (1922–2012), billedkunstner
Øystein Sunde (1947–), musiker
Hanne Tveter (1974–), jazzvokalist
Elias Akselsen (1947–), sanger og tradisjonsformidler
Veronica Akselsen (1986–), sanger


== Referanser ==


== Eksterne lenker ==
(en) Skarnes – kategori av bilder, video eller lyd på Commons
Peter Singer

Peter Albert David Singer (født 6. juli 1946 i Melbourne) er en australsk moralfilosof av østerriksk-jødisk opprinnelse. Han regnes som utilitarist og er særlig kjent som en tilhenger av eutanasi. Singer er svært kontroversiell i mange miljøer. Han er professor ved Princeton-universitetet i USA.
Singer ble i 2012 utnevnt til følgesvenn (companion, AC) av Australiaordenen for sin innsats innen bioetikk og filosofi.


== Bibliografi ==
Animal Liberation [2. utg], 1990
Practical Ethics [2. utg], 1993
How Are We to Live? Ethics in an Age of Self-Interest, 1995
Rethinking Life and Death : The Collapse of Our Traditional Ethics, 1996
A Darwinian Left, 1999
Writings on an Ethical Life, 2000
Marx: A Very Short Introduction, 2000
The President of Good & Evil, the Ethics of George W. Bush
One World: The Ethics of Globalization, 2002
Pushing Time Away : My Grandfather and the Tragedy of Jewish Vienna, 2003
The Life You Can Save: Acting Now to End World Poverty, 2009
Famine, Affluence, and Morality, essay, 1971, publisert i Philosophy & Public Affairs 1972.


== Referanser ==


== Eksterne lenker ==
(en) Offisielt nettsted 
(en) Peter Singer – kategori av bilder, video eller lyd på Commons 
(en) Peter Singer på Internet Movie Database 
(en) Peter Singer hos The Movie Database 
(en) Peter Singer på Twitter 
(en) Peter Singer på Facebook 
(no) Røff innføring i Peter Singer på filosofi- og idéhistorienettstedet Salongen
(de)  http://www.ewetel.net/~martin.bode/Singer.htm
Ålen

Ålen var inntil 1972 en kommune i tidligere Sør-Trøndelag fylke. Kommunen var fra 1837 del av Holtålen Kommune (da "Holtaalen formannskapsdistrikt"), men ble skilt ut som egen kommune med 1.487 innbyggere i 1855.
1. januar 1875 ble en del av Ålen Kommune overført til Røros Kommune, og i 1937 skiftet Holtålen Kommune navn til Haltdalen Kommune.
1. januar 1972 ble Ålen Kommune slått sammen med Haltdalen Kommune, og med den nye kommunen gjenoppsto navnet Holtålen Kommune.
Ålen Kommune hadde ved sammenslåingen i 1972 1.944 innbyggere.


== Navn ==
Navnet er bestemt form av norrønt áll, «stripe, smal renne», etter dalføret gjennom bygda.


== Referanser ==
Herman Kristoffersen

Herman Kristoffersen (født 24. august 1947) er en norsk politiker (Ap) som ordfører i Tromsø kommune fra 1999 til 2007.
Han er utdannet blikkenslager, og har arbeidet som feier før han ble ordfører. Før han ble Ap-medlem var han i en årrekke medlem av AKP(m-l), og var en av RVs mest kjente kommunestyrerepresentanter.


== Eksterne lenker ==
 Wikiquote: Herman Kristoffersen – sitater
Haltdalen

Haltdalen er et sogn og en tidligere kommune i Trøndelag fylke. Haltdalen er den nest øverste delen av Gauldalen, et av Norges lengste dalfører.
Haltdalen (før 1937 Holtaalen) oppstod som kommune med formannskapslovene av 1837. Singsås og Ålen ble utskilt i 1841 og 1855. Haltdalen og Ålen, med henholdsvis 778 og 1 944 innbyggere, ble slått sammen til den nye kommunen Holtålen med 2 722 innbyggere i 1972.

Haltdalen kirke er sognekirke. Haltdalen sogn er underordnet Gauldal prosti og Nidaros bispedømme. Haltdalen er et gammelt kirkested. Haltdalen stavkirke ble bygd ca. 1170. Dette er den eneste stavkirken av den øst-skandinaviske enkeltnavstypen som er bevart og er en av de eldste bevarte trebygninger i Norge. Det er usikkert hvor stavkirken stod, men mest sannsynlig var den plassert i Øvstlia, lia ovenfor dagens kirke. Haltdalen stavkirke ble brukt i mer enn 500 år, men ble etter hvert for lita. I 1704 ble det bygd ny kirke i Haltdalen. Stavkirka ble da flyttet og bygd inn i nykirka som kor og sakristi. Røros kobberverk stod som eier av kirkene i området fra 1600-tallet, men i 1862 tok Haltaalen kommune over eierskapet. Da var kirka i dårlig forfatning og det ble vedtatt å bygge ei ny kirke som stod ferdig i 1881. I 1882 ble den gamle stavkirka overlatt til Vitenskapsselskapets Museum i Trondheim. Nordveggen i stavkirka manglet siden den ble fjernet da de to kirkene ble bygd sammen. Museet hentet trevirke fra Ålen gamle kirke og laget en ny vegg. Stavkirka ble plassert på Vitenskapsselskapets område på Kalvskinnet i Trondheim. I 1937 ble stavkirken flyttet til Trøndelag Folkemuseum Sverresborg i Trondheim, og der har den stått siden, med unntak av krigsårene da den ble tatt ned og lagret i gruvegangene på Løkken for å hindre at den skulle bli skadet. I 2003-2004 ble det bygd en kopi av kirken med svalganger ved den gamle kirkegården i Haltdalen. En annen kopi av kirken ble også gitt i gave til Island i forbindelse med 1000-årsjubileet for kirken i Norge og Island. Se Heimaey stavkirke. 

Gammelgården, Haltdalens første prestegård, ble bygd på begynnelsen av 1700-tallet. Prestegården bestod opprinnelig av mange bygninger gruppert rundt to tun. I dag står bare hovedbygningen, samt to stabbur fra 1750 og 1880-tallet igjen. I 1993 ble foreningen Gammelgårdens Venner stiftet, og den har stått for restaurering av alle gjenstående bygninger og uteområdet inkludert en urtehage. Den ærverdige prestegården er åpen for publikum hver sommer, med turistinformasjon, husflidsutsalg, omvisninger og kaffesalg.


== Se også ==
Liste over ordførere i Haltdalen


== Referanser ==


== Litteratur ==
Nygård, Jens Halstein (1949). Haltdalen og haltdalingen, bd. 1. Bygdeboknemnda for Haltdalen. 
Nygård, Jens Halstein (1949). Haltdalen og haltdalingen, bd. 2. Gård og slekt. Bygdeboknemnda for Haltdalen.
Hymne til Den russiske føderasjon

«Hymne til Den russiske føderasjon» er Den russiske føderasjons nasjonalsang.Den nåværende hymnen til Den russiske føderasjon ble vedtatt 30. desember 2000. Melodien er forøvrig den samme som i den gamle sovjetiske nasjonalsangen.


== Offisiell tekst med oversettelse ==


== Referanser ==


== Eksterne lenker ==
Offisiell side med rikssymboler til Den russiske føderasjon Arkivert 19. mars 2008 hos Wayback Machine.
Fremføring av Hymnen til Den russiske fødereasjon Arkivert 7. mars 2016 hos Wayback Machine.
Straumen (Sørfold)

Straumen (lulesamisk: Strávve) er et tettsted og administrasjonssenteret i Sørfold kommune i Nordland. Tettstedet har 838 innbyggere per 1. januar 2022, og ligger innerst i fjorden Sørfolda. Den største arbeidsgiveren er Elkem Salten som produserer ferrosilisium til det Europeiske marked.
Tettstedet har også mange fritidsaktiviteter for barn, ungdommer og mosjonister. Blant annet Linedance, fotball, håndball, paintball, dans og musikk.
Sørfold er også i stor fremgang innenfor innebandy, hvor klubben Sørfold Innebandyklubb spilte i 1 divisjon Nord-Norge sammen med blant andre Bodø og Alta.


== Musikkliv ==
Sørfold er kjent for et aktivt musikkmiljø, med to kor Sangeria (30 år i 2017) og Foldklang (40 år i 2019) samt to korps Nordbygda skolekorps (40 år i 2019) og Straumen skole- og ungdomskorps. Straumen skole- og ungdomskorps hadde 40-årsjubileum i 2013   I tillegg har kommunen en aktiv kulturskole som ble startet i 1978.


== Referanser ==


== Eksterne lenker ==
Hjemmeside for Sørfold Innebandyklubb
Sørfold kommunes nettsted
Straumen skole- og ungdomskorps' nettsted
Río Negro (provins)

Río Negro er en provins i Argentina og ligger i nordenden av Patagonia.  Den grenser til naboprovinsene  Chubut, Neuquén, Mendoza, La Pampa og Buenos Aires. I vest grenser provinsen til Chile. Río Negro har en befolkning på 552 822 (2001) og dekker et areal på 203 013 km².
Hovedstaden heter Viedma. Andre byer er San Carlos de Bariloche og El Bolson. Río Negros viktigste elv heter også Río Negro. Her arrangeres verdens lengste kajakk-regatta. I Río Negro finner man også Nahuel Huapi nasjonalpark.


== Historie ==
Flere indianske urbefolkningsgrupper bodde i området før spanske kolonisatører med blant annet Ferdinand Magellan rykket inn.
Den 27. juli 1955 fikk territoriet Río Negro status som provins.


== Eksterne lenker ==
Offisielt nettsted 
(en) Río Negro Province – kategori av bilder, video eller lyd på Commons